વીએસ હોસ્પિટલના પેડિયાટ્રીક સર્જન હેડ ડો.સુધિર ચંદાએ જણાવ્યું હતું કે,”આઝાદ અને તેના પિતા રાજુભાઇ ત્રણ અઠવાડિયા અગાઉ હોસ્પિટલમાં આવ્યા હતાં. ટેસ્ટ્સ કરાવ્યા પછી અમને લાગ્યું હતું કે આઝાદ Achalasia Cardia નામની બીમારીથી પીડાઇ રહ્યો છે. આ એવી બીમારી છે. જે પાંચ વર્ષની ઉંમરના 20 લાખ બાળકોમાંથી એકને જ થાય છે. હું અહીં 12 વર્ષથી કામ કરી રહ્યો છું. આ પહેલીવાર છે જ્યારે કોઇ આ પ્રકારનો કેસ આવ્યો હોય. અમે 10 દિવસ અગાઉ જ આઝાદની સર્જરી કરી હતી. હવે તે બિલકુલ નોર્મલ છે અને દરેક પ્રકારનો ખોરાક ખાઇ શકે છે.”